ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009777
ขอให้ตรวจสอบและปรับปรุงการปฏิบัติหน้าที่ของเจ้าหน้าที่สำนักงานเขตสาทร แขวงทุ่งวัดดอน เขตสาทร กรุงเทพมหานคร เนื่องจากผู้ร้องแจ้งว่า ผู้ร้องเป็นประชาชนที่อาศัยอยู่ในพื้นที่บริเวณถนนจันทน์ ซอย 27 เขตสาทร มาประมาณ 30 ปี โดยพบเห็นเจ้าหน้าที่สำนักงานเขตสาทร มักจะชอบมีการทำงาน ลักษณะเป็นการทำงานไม่เรียบร้อย เป็นการทำงานเอาหน้า ผักชีโรยหน้า (บันทึกตามผู้ร้องแจ้ง) อาทิ เจ้าหน้าที่สำนักงานเขตสาทร เข้ามากวาดขยะ ทำความสะอาด มีการทำความสะอาดเพียงถนนฝั่งเดียวเท่านั้น และมีการถ่ายรูปให้กับหัวหน้า เจ้าหน้าที่มีการฉีดพ่นหมอกควันกำจัดยุงลาย แต่เป็นลักษณะการฉีดที่ไม่ได้ประสิทธิภาพ ไม่มีการฉีดตามท่อ หรือจุดเสี่ยง จากนั้นก็ถ่ายรูปส่งหัวหน้าเช่นเดิม (ซึ่งในรูปผู้ร้องแจ้งว่ามีการถ่ายในลักษณะฉีดลงท่อด้วย)  อดีตเมื่อครั้งยังไม่เปลี่ยนผู้ว่าราชการ ท่านอัศวิน ขวัญเมือง  (เพียงกล่าวถึงเท่านั้น) เป็นอดีตผู้ว่าราชการกรุงเทพมหานคร ได้มาแจกใบประกาศนียบัตรให้กับนักเรียน โรงเรียนพระแม่มารี สาทร  ซึ่งต้องผ่านบริเวณถนนจันทน์ ซอย 27 โดยบริเวณนี้เป็นตลาด แต่ทางเจ้าหน้าที่สำนักงานเขตสาทร มีการประกาศห้ามมิให้ใครนำของมาวางจำหน่ายริมบาทวิถี เพราะเกรงว่าท่านอดีตผู้ว่าจะเห็น และล่าสุดปัจจุบันวันที่ 9 มีนาคม 2566 ผู้ร้องแจ้งว่า ได้มีการลงพื้นที่ในเขต โดย ท่านชัชชาติ สิทธิพันธุ์ ผู้ว่าราชการกรุงเทพมหานคร (เพียงกล่าวถึงเท่านั้น) โดยสำนักงานเขตสาทรไม่ยอมพาท่านผู้ว่าฯ เดินผ่านในช่วงบริเวณโรงพยาบาลเซนต์หลุยส์ เนื่องจากมีผู้จำหน่ายสินค้าบริเวณบาทวิถีค่อนข้างมาก โดยพาท่านผู้ว่าฯ ไปลงพื้นที่แถวบริเวณซอยเย็นจิตแทน  หลังจากที่ท่านผู้ว่าฯ ลงพื้นที่เสร็จสำนักงานเขตสาทรได้มีการนำเจ้าหน้าที่มาเก็บค่าปรับกับทางร้านค้าที่จำหน่ายสินค้าตามบาทวิถี จำนวนร้านละ 500 บาท  (ห้าร้อยบาทถ้วน) แต่จะเป็นในลักษณะเลือกปฏิบัติ โดยจะเก็บเป็นบางร้านค้าเท่านั้น  รวมถึงในเขตพื้นที่สาทรนั้น จะมีบ่อนการพนัน (ไม่ประสงค์แจ้งรายละเอียดเกี่ยวกับบ่อน) โดยเจ้าหน้าที่เขตนั้นก็ต่างทราบดี แต่ไม่เคยดำเนินการตรวจสอบ (ระบุตามผู้ร้องแจ้ง)  และในส่วนของพ่อค้าแม่ค้าที่จำหน่ายสินค้าตามตลาด (ไม่ระบุรายละเอียดเกี่ยวกับตลาด) เจ้าหน้าที่เทศกิจจะเก็บเงินต่อร้านค้าเดือนละประมาณ  500-1,000  บาท (ห้าร้อยบาทถึงหนึ่งพันบาทถ้วน) โดยเพิ่งจะมีใบเสร็จชำระเงินให้ในตอนหลัง แต่ผู้ร้องเกิดข้อสงสัยว่า เงินที่เก็บนั้น เป็นเงินค่าปรับหรือว่าเป็นเงินเพื่อจ่ายค่าสถานที่ที่ขายของ จึงประสงค์ให้หน่วยงานชี้แจงด้วย  และประสงค์ให้หน่วยงานที่เกี่ยวข้องดำเนินการตรวจสอบการปฏิบัติหน้าที่ของเจ้าหน้าที่สำนักงานเขตสาทร เพื่อปรับปรุงการปฏิบัติงานต่อไป  (ผู้ร้องประสงค์แจ้งเรื่องผ่านสายด่วน 1111 เท่านั้น และให้ปกปิดชื่อ-นามสกุล และหมายเลขโทรศัพท์) (ผู้ร้องประสงค์แจ้งภาพรวม) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata